আমি স্কারবোরো সাউথওয়েস্টের একজন ভোটার । আমি বরাবর লিবারেলকেই ভোট দিয়ে থাকি । তবে এবার এমপিপি পদে এনডিপির প্রার্থি ডলি বেগমকে ভোট দিবো বলে সিদ্ধান্ত নিয়েছি । আমি মনে করি তিনি শুধু বাঙ্গালি/বাংলাদেশীই নন, তিনি একজন যোগ্য প্রার্থি । উপরে যত গুলি শর্ত উল্লেখ করেছি তিনি সব গুলি শর্ত পূরণ করেই ধাপে ধাপে নিজেকে যোগ্য হিসাবে গড়ে তুলেছেন। জয়ী হবার জন্য যে সব নিয়ামক দরকার তার সব গুলিই তাঁর মধ্যে দৃশ্যমান । তার প্রোফাইলটির ( https://www.linkedin.com/in/doly-begum-84941838 ) মধ্যে দিয়ে গেলে দেখা যায় তিনি বিভিন্ন কর্মকাণ্ডের সংগে যুক্ত । তিনি ওয়ার্ডেন উডস কমিউনিটি সেন্টারে কর্মরত অবস্থায় নানা রকম সেবামূলক এবং কমিউনিটির উন্নয়ন কর্মকান্ডের সঙ্গে জড়িত । 'কিপ হাইড্রো পাবলিক' মুভমেন্টের সংগে দীর্ঘদিন রয়েছেন ।যুক্তরাজ্য কমনওয়েলথ পার্লামেন্টারি এসোসিয়েশনের সিপিএ এবং ছাত্র ইউনিয়নের সঙ্গেও যুক্ত । এখানে দেখা যায় তিনি এক লাফে নয় , ধাপে ধাপে একটি বড় দলের নমিনেশন পাবার জন্য নিজেকে সম্পূর্ণ প্রস্তুত করে এনেছেন এবং প্রার্থিতা পেয়েছেন ।শুধু বাঙালি/ বাংলাদেশী নয়, অন্যান্য জাতির মধ্যেও তাঁর গ্রহণযোগ্যতা লক্ষণীয়ভাবেই রয়েছে । তাই তাকে ভোট দেওয়ার ক্ষেত্রে আমাদের কোন কার্পণ্য থাকা উচিত নয় । এপিপি পদে জয়ী হয়ে আগামীতে তিনি এমপি পদের জন্য প্রস্তুত হবেন । এভাবেই বাঙালিরা উঠে আসবে । তাঁকে আমাদের সার্বিক সমর্থন দেওয়া উচিত ।